**A Concorde Értékpapír Zrt. tájékoztatása Üzletszabályzatának és Kondíciós Listájának 2016. január 11. napjától hatályos módosulásáról**

A Concorde Értékpapír Zrt. (1120 Budapest, Alkotás utca 50.) közzéteszi, hogy **2016. január 11.** napjával módosítja Üzletszabályzatát és Kondíciós Listáját.

**A főbb üzletszabályzati módosítások az alábbiak:**

1. A Concorde a Tpt. 142/A.§-ában foglaltak alapján kiegészítette Üzletszabályzatát az MNB rendszer használatához szükséges azonosító és jelszó megküldésére vonatkozó szabályokkal (A.XII.3. és B.XII.10.)

2. Módosításra kerültek az ügyfélszámla feletti rendelkezések a vonatkozó jogszabályi módosítások alapján. Eszerint az ügyfél kizárólag saját fizetési számlája, illetőleg ügyfélszámlájára adhat átutalási/átvezetési megbízást (B.I.5.)

3. Az Üzletszabályzat pontosításra került azzal, hogy a Concorde azonosítási, adatszolgáltatási kötelezettségének teljesítése érdekében, illetőleg a felmerülő adózási következmények alapján személyes adategyeztetés is szükségessé válhat a megbízás teljesítése előtt a Concorde ügyfélszolgáltán. (B.I.5.4. és B.I.8.20.2.)

4. Az Üzletszabályzat kiegészítésre került a rendkívüli felmondás esetével. (A.IX.4.4.)

5. A Bszt. módosult szabályai alapján módosultak az egyenlegközlő küldésére vonatkozó szabályok. (A.XII.1.15. és B.XII.10.)

6. Kiegészítésre került a passzív ügyfél státusszal (A.XII.4.8.)

7. Az EMIR köteles ügyletek vonatkozásában kiegészült a portfolióállomány-egyeztetés szabályaival (A.XX.11.2.7.)

8. a titoktartási és befektetővédelmi törvényi rendelkezések aktualizálásra kerültek 8A.XXI. és XXII.)

9. Kiegészítésre kerültek a tartós befektetési szerződések megújításával és megszüntetésével kapcsolatos szabályok (B.I.8.19.)

10. Az Instrumentum kategória ismertető kiegészült a Féléves Kincstárjeggyel (C.I.)

**A főbb Kondíciós Lista módosítások az alábbiak:**

A Kondíciós Lista kibővült a Portfóliókezelési szolgáltatások kondícióival.

Amennyiben bármilyen kérdésük felmerül, munkatársaink készséggel állnak rendelkezésükre. A módosított üzletszabályzat és mellékletei, valamint a módosított Kondíciós Lista 2016. január 8. napjától elérhetőek a Concorde ügyfélszolgálatán és a Concorde internetes oldalain, valamint rendelkezésre állnak a Concorde ügynökhálózatában.

**Concorde Értékpapír Zrt.**